რაინჰარდ ჰალერი
რაინჰარდ ჰალერი (გერმ. Reinhard Haller, დ. 25 სექტემბერი, 1951, მელაუ, ბრეგენცის ტყე) — ავსტრიელი ფსიქიატრი, ფსიქოთერაპევტი, სასამართლო-ფსიქიატრიული ექსპერტიზის ცნობილი სპეციალისტი გერმანულენოვან ქვეყნებში, წიგნების ავტორი. რაინჰარდ ჰალერის სხვადასხვა საექსპერტო დასკვნებს შორისაა ისეთი გახმაურებული საქმეები, როგორიცაა სექსუალურ ნიადაგზე ჩადენილი სერიული მკვლელობების გახმაურებული საქმე, რომელიც ცნობილია ჯეკ უნტერვეგერის სახელით (1990/92 წწ.). ავსტრიელი ქსენოფობ-ტერორისტის, ფრანც ფუქსის საქმე (1993/94/95 წწ.). ვინენდენ-ვენდლინგენის 17 წლის ტიმ კრეჩმერის ამოკად გავარდნის საქმე (2009 წელი). ქალაქ გრაცის ცენტრში საფეხმავლო ზონასა და შანიგარტენზე სპორტული ავტომობილით ჩადენილი ამოკის ტური (2015 წელი). თავშესაფრის მაძიებლის დანით თავდასხმა დორნბირნის სადგურზე (2019 წელი). რაინჰარდ ჰალერი 1983-დან ვიდრე 2017 წლამდე მუშაობდა მთავარ ექიმად ფრასტანცის განსაკუთრებული დანიშნულების ფსიქიატრიულ საავადმყოფოში, რომლის მთავარი პროფილია მავნე დამოკიდებულობები. არსებული ფსიქიტრიულის შემადგენლობაში შედის ორი ნარკოლოგიური სადგური და საკონსულტაციო ცენტრი. აქედან მოყოლებული რაინჰარდ ჰალერი არის ექსპერტი, მრჩეველი და ლექტორი ფსიქოლოგიურ თემებთან დაკავშირებულ საკითხებზე. რაინარდ ჰალერი არის ფსიქოლოგიურ თემებზე მიძღვნილი ბესტსელერი წიგნების ავტორი.